title: Deċiżjoni tal-Awtorità ta' Sorveljanza tal-EFTA Nru 93/16/COL tal-11 ta' Mejju 2016 Rakkomandazzjoni tal-Awtorità ta' Sorveljanza tal-EFTA dwar is-swieq rilevanti tal-prodotti u tas-servizzi fis-settur tal-komunikazzjoni elettronika li huma suxxettibbli għal regolamentazzjoni ex ante skont l-Att imsemmi fil-punt 5cl tal-Anness XI tal-Ftehim taż-ŻEE (id-Direttiva 2002/21/KE tal-Parlament Ewropew u tal-Kunsill dwar kwadru regolatorju komuni għan-netwerks ta' komunikazzjonijiet u servizzi elettroniċi), kif adattat mill-Protokoll 1 tiegħu u mill-adattamenti settorjali fl-Anness XI ta' dak il-Ftehim [2017/608]

text:
               30.3.2017

               MT

               Il-Ġurnal Uffiċjali tal-Unjoni Ewropea

               L 84/7

         DEĊIŻJONI TAL-AWTORITÀ TA' SORVELJANZA TAL-EFTA
   Nru 93/16/COL
   tal-11 ta' Mejju 2016
   Rakkomandazzjoni tal-Awtorità ta' Sorveljanza tal-EFTA dwar is-swieq rilevanti tal-prodotti u tas-servizzi fis-settur tal-komunikazzjoni elettronika li huma suxxettibbli għal regolamentazzjoni ex ante skont l-Att imsemmi fil-punt 5cl tal-Anness XI tal-Ftehim taż-ŻEE (id-Direttiva 2002/21/KE tal-Parlament Ewropew u tal-Kunsill dwar kwadru regolatorju komuni għan-netwerks ta' komunikazzjonijiet u servizzi elettroniċi), kif adattat mill-Protokoll 1 tiegħu u mill-adattamenti settorjali fl-Anness XI ta' dak il-Ftehim [2017/608]
   L-AWTORITÀ TAS-SORVELJANZA TAL-EFTA (1),
   Wara li kkunsidrat l-Att imsemmi fil-punt 5cl tal-Anness XI tal-Ftehim ŻEE, id-Direttiva 2002/21/KE tal-Parlament Ewropew u tal-Kunsill tas-7 ta' Marzu 2002 dwar kwadru regolatorju komuni għan-networks ta' komunikazzjonijiet u servizzi elettroniċi
       (2) (minn hawn 'il quddiem, id-Direttiva Qafas), kif adattata mill-Protokoll 1 tiegħu u mill-adattamenti settorjali li jinsabu fl-Anness XI għal dak il-Ftehim, u b'mod partikolari l-Artikolu 15(1) tiegħu,
   Wara li kkunsidrat ir-Rakkomandazzjoni tal-Awtorità tal-5 ta' Novembru 2008 dwar swieq rilevanti fis-settur tal-komunikazzjonijiet elettroniċi suxxettibbli għal regolamentazzjoni ex ante regulation (3) (minn hawn 'il quddiem ir-Rakkomandazzjoni tal-2008 tal-Awtorità) u l-linji gwida tal-Awtorità dwar l-analiżi tas-suq u l-valutazzjoni tas-saħħa sinifikanti tas-suq (4),
   Billi:

               (1)

               Fid-9 ta' Ottubru 2014, il-Kummissjoni Ewropea (minn hawn 'il quddiem il-Kummissjoni) ħarġet ir-Rakkomandazzjoni 2014/710/UE (5) dwar swieq rilevanti ta' prodotti u servizzi fis-settur tal-komunikazzjonijiet elettroniċi li huma suxxettibbli għar-regolamentazzjoni ex ante f'konformità mad-Direttiva Qafas.

               (2)

               Il-punt tat-tluq għar-reviżjoni tar-Rakkomandazzjoni tal-Awtorità dwar swieq rilevanti huwa r-Rakkomandazzjoni 2014/710/UE. Fil-proċess ta' reviżjoni tagħha, l-Awtorità ħadet l-approċċ li l-paragun tal-iżviluppi tas-suq għandu jitwettaq abbażi ta' parametru referenzjarju għaż-ŻEE u mhux biss b'kont meħud tas-sitwazzjoni tas-suq fl-Istati individwali tal-EFTA.

               (3)

               Fuq il-bażi ta' żviluppi tas-suq fl-Istati tal-EFTA jidher li, b'mod ġenerali, il-funzjonament tas-swieq tal-komunikazzjonijiet elettroniċi fit-tliet Stati tal-EFTA x'aktarx ma jiddevjax iktar (milli huwa l-każ fl-Istati Membri tal-UE individwali) mill-funzjonament medju tas-swieq fl-Unjoni Ewropea jew fiż-ŻEE kollha.

               (4)

               L-objettiv tal-Ftehim taż-ŻEE huwa li jistabbilixxi Żona Ekonomika Ewropea dinamika u omoġenja bbażata fuq regoli komuni u kundizzjonijiet ugwali tal-kompetizzjoni (6). Fid-dawl ta' dan l-objettiv u l-kunsiderazzjonijiet ta' hawn fuq, l-Awtorità tadotta Rakkomandazzjoni allinjata mar-Rakkomandazzjoni 2014/710/UE sabiex tiżgura applikazzjoni uniformi tal-qafas regolatorju komuni u ċertezza ġuridika għall-partijiet ikkonċernati fis-swieq tal-komunikazzjonijiet elettroniċi fiż-ŻEE.

               (5)

               Id-Direttiva Qafas tistabbilixxi qafas leġiżlattiv għas-settur tal-komunikazzjonijiet elettroniċi li jfittex fost l-oħrajn li jwieġeb għal xejriet ta' konverġenza billi jkopri n-netwerks u s-servizzi tal-komunikazzjonijiet elettroniċi fil-kamp ta' applikazzjoni tiegħu. L-għan tal-qafas regolatorju huwa fost l-oħrajn li jnaqqas ir-regolamentazzjoni speċifika għas-settur ex ante progressivament hekk kif il-kompetizzjoni fis-swieq tiżviluppa u finalment, sabiex il-komunikazzjonijiet elettroniċi jkunu regolati bil-liġi tal-kompetizzjoni biss.

               (6)

               L-Artikolu 15 tad-Direttiva Qafas jistipula li l-Awtorità għandha, wara konsultazzjoni pubblika u konsultazzjoni mal-awtoritajiet regolatorji nazzjonali (“NRAs”) fl-Istati tal-EFTA, tadotta rakkomandazzjoni dwar is-swieq rilevanti ta' prodotti u ta' servizzi.

               (7)

               F'konformità ma' dan l-għan, l-iskop ta' din ir-Rakkomandazzjoni huwa li tidentifika dawk is-swieq tal-prodotti u s-servizzi li fihom ir-regolamentazzjoni ex ante tista' tiġi ġġustifikata f'konformità mal-Artikolu 15(1) tad-Direttiva Qafas. L-objettiv ta' kull intervent regolatorju ex ante huwa finalment biex jipproduċi benefiċċji għall-utenti finali billi jagħmel is-swieq tal-imnut effettivament kompetittivi fuq bażi sostenibbli. Huwa probabbli li l-NRAs gradwalment ikunu jistgħu jsibu li s-swieq bl-imnut ikunu kompetittivi anke fin-nuqqas ta' regolamentazzjoni tas-suq bl-ingrossa, speċjalment meta jitqies it-titjib mistenni fl-innovazzjoni u fil-kompetizzjoni.

               (8)

               Id-definizzjoni tas-swieq rilevanti tista' tinbidel maż-żmien minħabba li l-karatteristiċi tal-prodotti u s-servizzi jistgħu jevolvu u l-possibiltajiet tas-sostituzzjoni tad-domanda u l-provvista jistgħu jinbidlu. Issa li r-Rakkomandazzjoni tal-2008 tal-Awtorità ilha fis-seħħ għal iktar minn seba' snin, huwa xieraq li din tiġi riveduta abbażi tal-iżviluppi tas-swieq li seħħew mill-adozzjoni tagħha. Għalhekk, din ir-Rakkomandazzjoni tissostitwixxi r-Rakkomandazzjoni tal-Awtorità tal-2008 u tipprovdi gwida lill-NRAs għar-reviżjonijiet tas-suq fil-ġejjieni.

               (9)

               L-Artikolu 15(1) tad-Direttiva Qafas jirrikjedi li l-Awtorità tidentifika swieq fis-settur tal-komunikazzjonijiet elettroniċi li l-karatteristiċi tagħhom jaf ikunu tali li jiġġustifikaw l-impożizzjoni tal-obbligi regolatorji f'konformità mal-prinċipji tal-liġi tal-kompetizzjoni. Il-prinċipji tal-liġi tal-kompetizzjoni għalhekk jintużaw f'din ir-Rakkomandazzjoni sabiex jiddefinixxu s-swieq tal-prodotti fis-settur tal-komunikazzjonijiet elettroniċi.

               (10)

               F'konformità mal-Artikolu 15(3) tad-Direttiva Qafas, huwa l-kompitu tal-NRAs sabiex jiddefinixxu, f'konformità mal-liġi tal-kompetizzjoni u filwaqt li jqisu bir-reqqa din ir-Rakkomandazzjoni, is-swieq rilevanti xierqa għaċ-ċirkostanzi nazzjonali, b'mod partikolari swieq ġeografiċi rilevanti fit-territorju tagħhom.

               (11)

               F'konformità mal-Artikolu 16(3) tad-Direttiva Qafas, l-obbligi regolatorji ex ante huma imposti biss fi swieq li mhumiex effettivament kompetittivi. Kif spjegat fil-premessa 27 tad-Direttiva, dawn huma swieq li fihom ikun hemm impriża waħda jew iktar b'saħħa sinifikanti fis-suq (significant market power — SMP) u fejn ir-rimedji tal-liġi tal-kompetizzjoni nazzjonali u taż-ŻEE waħedhom mhumiex biżżejjed biex jindirizzaw il-problema tal-kompetizzjoni identifikata. Barra minn hekk, analiżi ta' kompetizzjoni effettiva għandha tinkludi analiżi ta' jekk is-suq huwiex prospettivament kompetittiv u għalhekk jekk kull nuqqas ta' kompetizzjoni effettiva jkunx wieħed dewwiemi.

               (12)

               Kemm għall-Awtorità kif ukoll għall-NRAs, il-punt tal-bidu tal-identifikazzjoni tas-swieq bl-ingrossa li huma suxxettibbli għar-regolamentazzjoni ex ante huwa l-analiżi tas-swieq bl-imnut korrispondenti. Din l-analiżi tal-bejgħ issir billi titqies in-naħa tad-domanda u fejn xieraq, is-sostitwibbiltà min-naħa tal-provvista minn perspettiva li tħares 'il quddiem fuq orizzont ta' żmien partikolari. Meta jiddefinixxu swieq rilevanti f'konformità mal-Artikolu 15(3) tad-Direttiva Qafas, l-NRAs għandhom jidentifikaw żona ġeografika fejn il-kundizzjonijiet tal-kompetizzjoni jkunu simili jew omoġenji biżżejjed u li jistgħu jkunu distinti miż-żoni tal-madwar li fihom, il-kundizzjonijiet prevalenti tal-kompetizzjoni jkunu sostanzjalment differenti, billi jkollhom kunsiderazzjoni partikolari għall-kwistjoni jekk l-operatur SMP potenzjali jaġixxix b'mod uniformi madwar iż-żona tan-netwerk tiegħu jew jekk jaffaċċjax kundizzjonijiet ferm differenti sal-punt li l-attivitajiet tiegħu jkunu limitati f'xi żoni, iżda mhux f'oħrajn.

               (13)

               Għandu jiġi vvalutat jekk is-swieq bl-imnut humiex effettivament kompetittivi minn perspettiva futura fin-nuqqas ta' regolamentazzjoni bbażata fuq sejbien ta' SMP. Min-naħa l-oħra, l-analiżi għandha tqis l-effetti ta' tipi ta' regolamentazzjoni oħra applikabbli għall-bejgħ rilevanti u suq/swieq bl-ingrossa relatati tul il-perjodu rilevanti.

               (14)

               Meta titwettaq analiżi tas-suq skont l-Artikolu 16 tad-Direttiva Qafas, il-valutazzjoni ta' suq għandha ssir minn perspettiva li tħares 'il quddiem, u tibda mill-kundizzjonijiet tas-suq eżistenti. L-analiżi għandha tivvaluta jekk is-suq huwiex prospettivament kompetittiv u jekk kull nuqqas ta' kompetizzjoni huwiex wieħed dewwiemi, billi tqis żviluppi tas-swieq mistennija jew prevedibbli (7).

               (15)

               Jekk is-suq bl-imnut ikkonċernat ma jkunx effettivament kompetittiv minn perspettiva li tħares 'il quddiem fin-nuqqas ta' regolamentazzjoni ex ante, għandhom jiġu vvalutati s-suq/swieq bl-ingrossa korrispondenti li huma suxxettibbli għar-regolamentazzjoni ex ante f'konformità mal-Artikolu 16 tad-Direttiva Qafas. Meta jiġu analizzati l-konfini u s-saħħa f'suq/swieq bl-ingrossa rilevanti korrispondenti biex jiġi ddeterminat jekk huwiex/humiex effettivament kompetittivi, għandhom jitqiesu restrizzjonijiet kompetittivi diretti u indiretti, irrispettivament minn jekk dawn ir-restrizzjonijiet jirriżultawx minn netwerks ta' komunikazzjonijiet elettroniċi, servizzi ta' komunikazzjonijiet elettroniċi jew tipi oħra ta' servizzi jew applikazzjonijiet li huma komparabbli mill-perspettiva tal-utenti finali (8). Min-naħa l-oħra, jekk is-suq bl-imnut ikkonċernat ikun effettivament kompetittiv minn perspettiva li tħares 'il quddiem fin-nuqqas ta' regolamentazzjoni tas-suq bl-ingrossa ex ante dwar is-suq/swieq rilevanti korrispondenti, dan għandu jwassal lill-NRA biex tikkonkludi li r-regolamentazzjoni ma għadhiex iktar meħtieġa fil-livell bl-ingrossa. F'dan il-każ, is-suq/swieq bl-ingrossa rilevanti korrispondenti għandhom jiġu vvalutati bil-ħsieb li r-regolamentazzjoni ex ante tiġi rtirata. Meta swieq bl-ingrossa jkunu relatati vertikalment fil-katina tal-provvista, is-suq bl-ingrossa li għandu jiġi analizzat l-ewwel, ikun dak li jkun l-iktar upstream mis-suq bl-imnut inkwistjoni.

               (16)

               Is-swieq bl-ingrossa elenkati fl-Anness jista' jkollhom karatteristiċi li jiġġustifikaw ir-regolamentazzjoni ex ante għaliex globalment jissodisfaw it-tliet kriterji kumulattivi li ġejjin, li ntużaw ukoll biex jidentifikaw swieq li huma suxxettibbli għal regolamentazzjoni ex ante fil-verżjonijiet preċedenti tar-Rakkomandazzjoni. L-ewwel kriterju huwa l-preżenza ta' ostakoli kbar u mhux tranżitorji għad-dħul. Madankollu, minħabba l-karattru dinamiku u l-funzjonament tas-swieq tal-komunikazzjonijiet elettroniċi, meta titwettaq analiżi prospettiva biex jiġu identifikati s-swieq rilevanti għar-regolamentazzjoni ex ante possibbli, għandhom jitqiesu wkoll il-possibiltajiet biex jingħelbu l-barrieri għad-dħul fil-perjodu ta' żmien previst rilevanti. It-tieni kriterju jindirizza jekk struttura tas-suq ixxaqlibx lejn kompetizzjoni effettiva f'orizzont ta' żmien rilevanti. L-applikazzjoni ta' dan il-kriterju tinvolvi l-eżaminazzjoni tal-istat ta' kompetizzjoni bbażata fuq l-infrastruttura u kompetizzjonijiet oħrajn wara l-ostakoli għad-dħul. It-tielet kriterju huwa li l-applikazzjoni tal-liġi tal-kompetizzjoni waħidha mhux se tindirizza kif xieraq in-nuqqas/ijiet tas-suq ikkonċernati. L-indikaturi prinċipali li għandhom jiġu kkunsidrati waqt il-valutazzjoni tal-ewwel u t-tieni kriterju huma simili għal dawk eżaminati bħala parti minn analiżi tas-suq li tħares 'il quddiem biex tiddetermina l-preżenza ta' SMP. B'mod partikolari, l-indikaturi tal-ostakoli għad-dħul fin-nuqqas tar-regolamentazzjoni (inkluż l-ammont tal-ispejjeż irrekuperabbli), l-istruttura tas-suq, il-prestazzjoni tas-suq u d-dinamika tas-suq, inkluż indikaturi bħal ishma u xejriet tas-suq, prezzijiet u xejriet tas-suq u l-firxa u l-kopertura ta' netwerks jew infrastrutturi kompetituri.

               (17)

               Fir-rigward tal-ewwel kriterju, żewġ tipi ta' ostakoli għad-dħul huma rilevanti għall-iskop ta' din ir-Rakkomandazzjoni: ostakoli strutturali u ostakoli ġuridiċi jew regolatorji. L-ostakoli strutturali għad-dħul jirriżultaw mill-kundizzjonijiet tal-ispejjeż jew tad-domanda oriġinali li joħolqu kundizzjonijiet asimettriċi bejn operaturi stabbiliti u operaturi ġodda li jimpedixxu jew jipprevjenu d-dħul fis-suq ta' dawn tal-aħħar. Pereżempju, ostakoli strutturali kbar jistgħu jinstabu li jeżistu meta s-suq jiġi kkaratterizzat minn vantaġġi tal-ispejjeż assoluti, ekonomiji tal-kobor u/jew ekonomiji ta' firxa sostanzjali, restrizzjonijiet tal-kapaċità u spejjeż irrekuperabbli għoljin. Ostakolu strutturali relatat jista' jeżisti wkoll meta l-forniment tas-servizz ikun jeħtieġ komponent ta' netwerk li ma jkunx jista' jiġi teknikament dupplikat jew ikun jista' jiġi ddupplikat biss bi prezz li jagħmlu mhux ekonomiku għall-kompetituri.

               (18)

               L-ostakoli legali jew regolatorji mhumiex ibbażati fuq kundizzjonijiet ekonomiċi, iżda jirriżultaw minn miżuri leġiżlattivi, amministrattivi jew oħrajn li għandhom effett dirett fuq il-kundizzjonijiet tad-dħul u/jew il-pożizzjonament tal-operaturi fis-suq rilevanti. Eżempju ta' ostakolu ġuridiku jew regolatorju li jimpedixxi jew jipprevjeni d-dħul f'suq huwa l-limitu fuq in-numru tal-impriżi li għandhom aċċess għall-firxa kollha għall-forniment ta' servizzi sottostanti. Eżempji oħra ta' ostakoli ġuridiċi jew regolatorji huma l-kontrolli tal-prezzijiet jew miżuri oħrajn relatati mal-prezzijiet imposti fuq l-impriżi, li jaffettwaw mhux biss id-dħul iżda wkoll il-pożizzjonament tal-impriżi fis-suq. Ostakoli ġuridiċi jew regolatorji li x'aktarx jitneħħew fil-perjodu ta' żmien rilevanti ma għandhomx normalment jitqiesu li jikkostitwixxu ostakoli għad-dħul sabiex jissodisfaw l-ewwel kriterju.

               (19)

               L-ostakoli għad-dħul jistgħu jsiru inqas rilevanti fir-rigward ta' swieq xprunati mill-innovazzjoni kkaratterizzati minn progress teknoloġiku kurrenti. Fi swieq bħal dawn, ir-restrizzjonijiet kompetittivi ta' spiss jiġu minn theddid innovattiv minn kompetitturi potenzjali li ma jkunux attwalment fis-suq. Fi swieq immexxija mill-innovazzjoni, il-kompetizzjoni dinamika jew fit-tul tista' ssir fost ditti li mhumiex bilfors kompetituri f'suq “statiku” eżistenti. Din ir-Rakkomandazzjoni tidentifika swieq fejn l-ostakoli għas-suq huma mistennija li jippersistu fuq perjodu prevedibbli. Fil-valutazzjoni ta' jekk l-ostakoli għad-dħul x'aktarx jippersistux fin-nuqqas ta' regolamentazzjoni, huwa meħtieġ li jiġi eżaminat jekk l-industrija esperjenzatx dħul frekwenti u ta' suċċess u jekk id-dħul kienx jew huwiex probabbli li fil-futur se jkun immedjat u persistenti biżżejjed biex jillimita s-saħħa fis-suq. Ir-rilevanza tal-ostakoli għad-dħul se tiddependi fost l-oħrajn fuq l-iskala minima ta' effiċjenza ta' produzzjoni u l-ispejjeż irrekuperabbli.

               (20)

               Anke meta suq ikun ikkaratterizat minn ostakoli kbar għad-dħul, fatturi strutturali oħrajn f'dak is-suq jistgħu jinvolvu li s-suq xorta jibqagħlu t-tendenza li jsir effettivament kompetittiv f'perjodu ta' żmien previst rilevanti. Tendenza lejn kompetizzjoni effettiva, skont it-tieni kriterju, timplika li s-suq jew ikun se jilħaq l-istatus ta' kompetizzjoni effettiva fl-assenza ta' regolamentazzjoni ex ante fil-perjodu tar-reviżjoni, jew ikun se jsir hekk wara dak il-perjodu, diment li jkun hemm disponibbli evidenza ċara ta' dinamiċi pożittivi fis-suq fil-perjodu tar-reviżjoni. Id-dinamika tas-suq tista' pereżempju tiġi kkawżata mill-iżviluppi teknoloġiċi jew mill-konverġenza tal-prodotti u s-swieq li tista' twassal sabiex jiġu eżerċitati restrizzjonijiet kompetittivi bejn l-operaturi attivi fi swieq ta' prodotti distinti. Dan jista' wkoll ikun il-każ fi swieq b'numru limitat, iżda suffiċjenti, ta' impriżi li għandhom strutturi ta' spejjeż diverġenti u li jaffaċjaw domanda tas-suq elastika għall-prezzijiet. Jista' jkun hemm ukoll kapaċità eċċessiva f'suq li normalment jippermetti li ditti rivali jespandu l-produzzjoni malajr ħafna b'rispons għal kwalunkwe żieda fil-prezz. Fi swieq bħal dawn, l-ishma tas-swieq jistgħu jinbidlu maż-żmien u/jew jistgħu jiġu osservati prezzijiet li qed jonqsu.

               (21)

               It-tielet kriterju jservi biex jivvaluta l-adegwatezza tal-miżuri korrettivi li jistgħu jiġu imposti skont il-liġi tal-kompetizzjoni biex jiġu indirizzati l-falliment(i) tas-swieq persistenti, b'mod partikolari peress li l-obbligi regolatorji ex ante jistgħu effettivament jipprevjenu l-ksur tal-liġi tal-kompetizzjoni. L-interventi tal-liġi tal-kompetizzjoni x'aktarx ma jkunux biżżejjed meta, pereżempju, ir-rekwiżiti tal-konformità ta' intervent biex jagħmlu tajjeb għall-falliment(i) tas-swieq persistenti jkunu estensivi jew meta intervent frekwenti u/jew f'waqtu jkun indispensabbli. Għalhekk, ir-regolamentazzjoni ex ante għandha tiġi kkunsidrata bħala li tikkumplimenta l-liġi tal-kompetizzjoni b'mod xieraq meta l-liġi tal-kompetizzjoni waħedha ma tkunx tindirizza kif xieraq il-falliment(i) tas-suq persistenti identifikati.

               (22)

               L-applikazzjoni ta' dawn it-tliet kriterji kumulattivi għandha tillimita n-numru ta' swieq fis-settur tal-komunikazzjonijiet elettroniċi meta jkunu imposti obbligi regolatorji ex ante u b'hekk tikkontribwixxi għal wieħed mill-għanijiet tal-qafas regolatorju, jiġifieri li progressivament titnaqqas ir-regolamentazzjoni ex ante speċifika għas-settur hekk kif il-kompetizzjoni fis-swieq tiżviluppa. In-nuqqas milli jiġi ssodisfat xi wieħed mit-tliet kriterji jkun jindika li suq ma għandux ikun identifikat bħala suxxettibbli għal regolamentazzjoni ex ante.

               (23)

               Ir-regolamentazzjoni ex ante imposta fil-livell tas-suq bl-ingrossa għandha tiġi ikkunsidrata biżżejjed biex tindirizza problemi potenzjali tal-kompetizzjoni dwar is-suq/swieq downstream relatati. Suq downstream għandu jkun soġġett biss għar-regolamentazzjoni ex ante jekk il-kompetizzjoni f'dak is-suq tkun għadha turi SMP, minkejja l-preżenza tar-regolamentazzjoni ex ante dwar is-suq/swieq upstream bl-ingrossa relatati. Bl-avvanzi fil-kompetizzjoni li nkisbu permezz tar-regolamentazzjoni, din ir-Rakkomandazzjoni tidentifika biss swieq rilevanti fil-livell bl-ingrossa. Huwa mifhum li r-regolamentazzjoni tagħhom tista' tindirizza n-nuqqas ta' kompetizzjoni effettiva fil-livell bl-ingrossa, li mbagħad huwa l-kawża tan-nuqqasijiet tas-suq identifikati fis-swieq bl-imnut relatati. Jekk NRA madankollu turi li l-interventi bl-ingrossa kienu mingħajr suċċess, is-suq bl-imnut rilevanti jista' jkun suxxettibbli għal regolamentazzjoni ex ante sakemm l-NRA tkun sabet li t-test tat-tliet kriterji preskritt f'din ir-Rakkomandazzjoni jkun ġie ssodisfat.

               (24)

               Is-swieq elenkati fl-Anness ġew identifikati abbażi tat-tliet kriterji kumulattivi msemmija hawn fuq. L-NRAs għandhom jibdew bis-suppożizzjoni li f'dawn is-swieq, it-tliet kriterji huma ssodisfati. Jekk, madankollu, dawn l-NRAs jikkonkludu li fin-nuqqas ta' regolamentazzjoni fil-livell bl-ingrossa, is-suq/swieq bl-imnut kif definiti juru kompetizzjoni sostenibbli, dawn għandhom jikkonkludu wkoll li r-regolamentazzjoni ex ante ma tkunx iktar meħtieġa fil-livell bl-ingrossa.

               (25)

               Għas-swieq elenkati fl-Anness, NRA tista' xorta tikkunsidra xieraq, abbażi ta' ċirkostanzi nazzjonali speċifiċi, li twettaq it-test tat-tliet kriterji tagħha stess. NRA tista' tikkonkludi li t-test tat-tliet kriterji jkun ġie ssodisfat jew ma jkunx ġie ssodisfat fiċ-ċirkostanzi nazzjonali. Jekk it-test tat-tliet kriterji ma jiġix issodisfat għal suq speċifiku elenkat fir-Rakkomandazzjoni, l-NRA ma għandhiex timponi obbligi regolatorji fuq dak is-suq.

               (26)

               L-NRAs jistgħu jidentifikaw swieq oħrajn minbarra dawk elenkati f'din ir-Rakkomandazzjoni u japplikaw it-test tat-tliet kriterji. B'mod partikolari, jekk l-NRAs, wara li jkunu kkonkludew li suq bl-imnut ma jkunx effettivament kompetittiv fl-assenza ta' regolamentazzjoni ex ante, ikollhom l-intenzjoni li jirregolaw is-suq/swieq bl-ingrossa korrispondenti u dawn is-swieq ma jkunux elenkati fir-Rakkomandazzjoni, għandhom dejjem iwettqu t-test tat-tliet kriterji. F'dan il-każ, l-ewwel suq bl-ingrossa li għandu jiġi analizzat ikun dak li jkun l-iktar upstream mis-suq bl-imnut inkwistjoni fil-katina tal-provvista vertikali. NRA għandha twettaq analiżi gradwali tas-swieq li jkunu downstream minn input upstream irregolat, biex tiddetermina jekk ikunux effettivament kompetittivi fil-preżenza ta' regolamentazzjoni upstream, sakemm tilħaq is-suq/swieq bl-imnut.

               (27)

               L-NRAs għandhom japplikaw ukoll it-test tat-tliet kriterji għal dawk is-swieq elenkati fl-Anness għar-Rakkomandazzjoni tal-Awtorità tal-14 ta' Lulju 2004 dwar is-swieq rilevanti fis-settur tal-komunikazzjonijiet elettroniċi suxxettibbli għal regolamentazzjoni ex ante
                   (9) u għar-Rakkomandazzjoni tal-2008 tal-Awtorità li ma għadhomx aktar elenkati fl-Anness ta' din ir-Rakkomandazzjoni jekk bħalissa huma rregolati fid-dawl taċ-ċirkostanzi nazzjonali, sabiex jivvalutaw jekk, fuq il-bażi ta' dawn iċ-ċirkostanzi nazzjonali, dawn is-swieq għadhomx suxxettibbli għar-regolamentazzjoni ex ante.

               (28)

               Swieq ġodda emerġenti ma għandhomx ikunu soġġetti għal obbligi regolatorji mhux adegwati ex ante, anke jekk ikun hemm vantaġġ tal-innovatur, f'konformità mad-Direttiva Qafas. Swieq ġodda emerġenti huma kkunsidrati li jinkludu prodotti jew servizzi meta, minħabba n-novità tagħhom ikun diffiċli ħafna li jitbassru l-kundizzjonijiet tad-domanda jew il-kundizzjonijiet tad-dħul u l-provvista tas-suq u konsegwentament ikun diffiċli biex jiġi applikat it-test tat-tliet kriterji. L-iskop li ma jiġux soġġetti swieq ġodda emerġenti għal obbligi regolatorji ex ante mhux xierqa, huwa biex tiġi promossal-innovazzjoni kif meħtieġ mill-Artikolu 8 tad-Direttiva Qafas; fl-istess waqt, l-għeluq ta' dawn is-swieq mill-intrapriża ewlenija għandu jiġi impedit, kif indikat ukoll fil-linji gwida tal-Awtorità dwar l-analiżi tas-suq u l-valutazzjoni tal-SMP (10). L-aġġornamenti inkrementali fl-infrastruttura ta' netwerk eżistenti rarament iwasslu għal suq ġdid jew emerġenti. In-nuqqas ta' sostitwibbiltà ta' prodott għandu jiġi stabbilit mill-perspettivi kemm tad-domanda kif ukoll tal-provvista qabel ma jkun jista' jiġi konkluż li ma jkunx diġà parti minn suq diġà eżistenti. Il-ħruġ ta' servizzi bl-imnut ġodda jista' jwassal għal suq bl-ingrossa derivat ġdid sal-punt li dawn is-servizzi tal-bejgħ ma jkunux jistgħu jiġu pprovduti bl-użu ta' prodotti bl-ingrossa eżistenti.

               (29)

               L-NRAs għandhom jagħmlu aċċessibbli għall-Awtorità u għal NRAs oħra taż-ŻEE r-riżultati tal-applikazzjoni tat-test tat-tliet kriterji mwettaq f'konformità ma' din ir-Rakkomandazzjoni u li jaqa' fl-ambitu tal-Artikolu 7(3) tad-Direttiva Qafas. Jekk wieħed jonqos milli jinnotifika abbozz ta' miżura li taffettwa l-kummerċ bejn l-Istati tal-EFTA kif deskritt fil-premessa 38 tad-Direttiva Qafas, dan jista' jwassal biex jittieħdu proċedimenti ta' ksur kontra l-Istat tal-EFTA kkonċernat.

               (30)

               Is-swieq elenkati fl-Anness għar-Rakkomandazzjoni ma għadhomx jinkludi żewġt iswieq li kienu elenkati fir-Rakkomandazzjoni tal-Awtorità tal-2008 (s-swieq 1 u 2) għaliex dawn ma għadhomx jissodisfaw it-test tat-tliet kriterji. Peress li jista' jkun hemm grad ta' varjazzjoni madwar l-Istati tal-EFTA fil-pass tal-iżviluppi mistennija jew prevedibbli tas-suq li fuqhom hija bbażata din is-sejba fil-livell taż-ŻEE, ċirkostanzi nazzjonali speċifiċi jistgħu jiġġustifikaw li NRA tista' ssib li s-suq 1 tar-Rakkomandazzjoni tal-2008 tal-Awtorità jew swieq bl-imnut oħrajn relatati mas-suq 2 tar-Rakkomandazzjoni tal-2008 tal-Awtorità għadhom mhumiex effettivament kompetittivi minn perspettiva li tħares 'il quddiem jekk ma jsirux rimedji adegwati u proporzjonati fis-suq bl-ingrossa. L-NRAs għalhekk jistgħu jiġġustifikaw it-tkomplija tal-intervent ta' regolamentazzjoni ex ante fil-livell tas-suq bl-ingrossa, sakemm it-test tat-tliet kriterji jkun issodisfat fiċ-ċirkostanzi nazzjonali għall-perjodu ta' reviżjoni sussegwenti. Is-swieq li jibqa' tar-Rakkomandazzjoni tal-2008 tal-Awtorità għadhom jeħtieġu regolamentazzjoni ex ante, għalkemm il-konfini tas-swieq 4, 5 u 6 tar-Rakkomandazzjoni tal-2008 tal-Awtorità ġew definiti mill-ġdid. L-NRAs iqisu ċ-ċirkostanzi nazzjonali tagħhom meta jiddelinjaw dawn is-swieq.

               (31)

               Din ir-Rakkomandazzjoni kienet suġġetta għal konsultazzjoni pubblika u għal konsultazzjoni mal-NRAs u awtoritajiet nazzjonali oħra fl-Istati tal-EFTA (11),

         B'DAN TIRRAKKOMANDA:

               1.

               Fid-definizzjoni tas-swieq rilevanti xierqa għaċ-ċirkostanzi nazzjonali f'konformità mal-Artikolu 15(3) tad-Direttiva Qafas, l-NRAs għandhom janalizzaw is-swieq tal-prodotti u s-servizzi identifikati fl-Anness.

               2.

               Meta jiġu identifikati swieq oħra minbarra dawk stabbiliti fl-Anness, l-NRAs għandhom juru u l-Awtorità għandha tivverifika, jekk it-tliet kriterji li ġejjin jintlaħqux b'mod kumulattiv:

                           (a)

                           il-preżenza ta' ostakoli għad-dħul kbar u mhux tranżitorji, strutturali, ġuridiċi jew regolatorji;

                           (b)

                           struttura tas-suq li ma xxaqlibx lejn kompetizzjoni effettiva fil-perjodu ta' żmien rilevanti, meta jiġi kkunsidrat l-istat tal-kompetizzjoni bbażata fuq l-infrastruttura u ta' kompetizzjoni oħra wara l-ostakoli għad-dħul;

                           (c)

                           il-liġi tal-kompetizzjoni waħedha mhijiex biżżejjed biex tindirizza adegwatament in-nuqqas(ijiet) tas-suq identifikati.

               3.

               Meta jikkunsidraw li xi wieħed mis-swieq stabbiliti fl-Anness ma jkunx suxxettibbli għar-regolamentazzjoni ex ante fiċ-ċirkostanzi nazzjonali speċifiċi, l-NRAs għandhom juru u l-Awtorità għandha tivverifika li mill-inqas wieħed mit-tliet kriterji stabbiliti fil-punt 2 ma jkunx ġie ssodisfat.

               4.

               L-NRAs għandhom jikkunsidraw ir-restrizzjonijiet kompetittivi rilevanti kollha, irrispetivament minn jekk is-sorsi ta' dawn il-limiti humiex meqjusin bħala netwerks tal-komunikazzjonijiet elettroniċi, servizzi tal-komunikazzjonijiet elettroniċi jew tipi oħra ta' servizzi jew applikazzjonijiet li huma komparabbli mill-perspettiva tal-utent aħħari.

               5.

               Din ir-Rakkomandazzjoni hija mingħajr preġudizzju għad-definizzjonijiet tas-suq, ir-riżultati tal-analiżi tas-suq u l-obbligi regolatorji adottati mill-NRAs f'konformità mal-Artikoli 15(3) u 16 tad-Direttiva Qafas qabel id-data tal-adozzjoni ta' din ir-Rakkomandazzjoni.

               6.

               Din ir-Rakkomandazzjoni hija indirizzata lill-Istati tal-EFTA.

      Magħmul fi Brussell, il-11 ta' Mejju 2016.

            Għall-Awtorità ta' Sorveljanza tal-EFTA

         Sven Erik SVEDMAN

            Il-President

         Frank BÜCHEL

            Membru tal-Kulleġġ

      (1)  Minn hawn 'il quddiem imsejħa “l-Awtorità”.

      (2)  ĠU L 108, 24.4.2002, p. 33.

      (3)  Ir-Rakkomandazzjoni tal-Awtorità ta' Sorveljanza tal-EFTA tal-5 ta' Novembru 2008 dwar swieq relevanti tal-prodotti u tas-servizzi fis-settur tal-komunikazzjonijiet elettroniċi li huma suxxettibli għal regolamentazzjoni ex ante skont l-Att imsemmi fil-punt 5cl tal-Anness XI tal-Ftehim taż-ŻEE (id-Direttiva 2002/21/KE tal-Parlament Ewropew u tal-Kunsill dwar kwadru regolatorju komuni għan-netwerks ta' komunikazzjoni u servizzi elettroniċi), kif adattat mill-Protokoll 1 tiegħu u mill-adattamenti settorjali fl-Anness XI ta' dak il-Ftehim (ĠU C 156, 9.7.2009, p. 18 u s-Suppliment taż-ŻEE Nru 36, 9.7.2009, p. 1).

      (4)  Il-Linji Gwida tal-Awtorità ta' Sorveljanza tal-EFTA tal-14 ta' Lulju 2004 dwar l-analiżi tas-suq u l-valutazzjoni ta' saħħa tas-suq sinifikanti skont il-qafas regolatorju għan-netwerks u s-servizzi tal-komunikazzjonijiet elettroniċi msemmija fl-Anness XI tal-Ftehim dwar iż-Żona Ekonomika Ewropea (ĠU C 101, 27.4.2006, p. 1 u s-Suppliment taż-ŻEE Nru 21, 27.4.2006, p. 1), minn hawn 'il quddiem imsejħa “il-linji gwida tal-Awtorità dwar l-analiżi tas-suq u l-valutazzjoni ta' SMP”.

      (5)  Rakkomandazzjoni tal-Kummissjoni tad-9 ta' Ottubru 2014 dwar swieq rilevanti ta' prodotti u servizzi fis-settur tal-komunikazzjonijiet elettroniċi li huma suxxettibbli għar-regolamentazzjoni ex ante f'konformità mad-Direttiva 2002/21/KE tal-Parlament Ewropew u tal-Kunsill dwar kwadru regolatorju komuni għan-netwerks ta' komunikazzjonijiet u servizzi elettroniċi (ĠU L 295, 11.10.2014, p. 79).

      (6)  Ir-raba' kunsiderazzjoni fil-Preambolu tal-Ftehim dwar iż-Żona Ekonomika Ewropea.

      (7)  Il-punt 20 tal-Linji Gwida tal-Awtorità dwar l-analiżi tas-suq u l-valutazzjoni ta' SMP. Ara n-nota ta' qiegħ il-paġna 4 aktar 'il fuq.

      (8)  Bħal pereżempju, is-servizzi over-the-top (OTT) li għalkemm illum ma jistgħux jitqiesu bħala sostituti diretti għas-servizzi pprovduti mill-fornituri tas-servizzi tal-komunikazzjonijiet elettroniċi, l-iżviluppi teknoloġiċi x'aktarx jirriżultaw fl-espansjoni kontinwa tagħhom fis-snin li ġejjin.

      (9)  Ir-Rakkomandazzjoni tal-Awtorità ta' Sorveljanza tal-EFTA tal-14 ta' Lulju 2004 dwar is-swieq rilevanti tal-prodotti u tas-servizzi fis-settur tal-komunikazzjoni elettronika li huma suxxettibli għal regolamentazzjoni ex ante skont l-Att imsemmi fil-punt 5cl tal-Anness XI tal-Ftehim taż-ŻEE (id-Direttiva 2002/21/KE tal-Parlament Ewropew u tal-Kunsill dwar kwadru regolatorju komuni għan-netwerks ta' komunikazzjoni u servizzi elettroniċi), kif inkorporat fil-Ftehim dwar iż-Żona Ekonomika Ewropea, adottata bid-Deċiżjoni 194/04/COL.

      (10)  Ara n-nota ta' qiegħ il-paġna 4 aktar 'il fuq.

      (11)  Il-konsultazzjoni saret bejn l-4 ta' Frar u t-18 ta' Marzu 2016.

      ANNESS

                  Suq 1

                  :

                  Servizz ta' forniment bl-ingrossa ta' terminazzjoni tat-telefonati fuq netwerks pubbliċi tat-telefown individwali f'post fiss

                  Suq 2

                  :

                  Servizz ta' forniment bl-ingrossa ta' terminazzjoni tat-telefonati bil-vuċi fuq netwerks tal-mowbajl individwali

                  Suq 3

                  :

                              (a)

                              Aċċess lokali bl-ingrossa pprovdut f'post fiss

                              (b)

                              Aċċess ċentrali bl-ingrossa pprovdut f'post fiss għal prodotti tas-suq tal-massa

                  Suq 4

                  :

                  Aċċess ta' kwalità għolja bl-ingrossa pprovdut f'post fiss


title: Deċiżjoni tal-Kumitat Politiku u ta' Sigurtà EUJUST LEX/1/2006 tat- 13 ta’ Ġunju 2006 li testendi l-mandat tal-Kap tal-Missjoni għall-Missjoni Integrata ta' l-Unjoni Ewropea ta' l-Istat tad-Dritt għall-Iraq, EUJUST LEX

text:
               25.10.2006

               MT

               Il-Ġurnal Uffiċjali ta’ l-Unjoni Ewropea

               326

         DEĊIŻJONI TAL-KUMITAT POLITIKU U TA' SIGURTÀ EUJUST LEX/1/2006
   tat-13 ta’ Ġunju 2006
   li testendi l-mandat tal-Kap tal-Missjoni għall-Missjoni Integrata ta' l-Unjoni Ewropea ta' l-Istat tad-Dritt għall-Iraq, EUJUST LEX
   (2006/449/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu ta' l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2005/190/PESK tas-7 ta' Marzu 2005 dwar il-Missjoni Integrata ta' l-Unjoni Ewropea ta' l-Istat tad-Dritt għall-Iraq, EUJUST LEX (1) u b'mod partikolari l-Artikolu 11(2) tagħha,
   Billi:

               (1)

               L-Artikolu 9(1) ta' l-Azzjoni Konġunta 2005/190/PESK jipprovdi li l-Kunsill jawtorizza lill-Kumitat Politiku u ta' Sigurtà sabiex jieħu d-deċiżjonijiet relevanti skond l-Artikolu 25 tat-Trattat, inkluża d-deċiżjoni li jaħtar, fuq proposta mis-Segretarju Ġenerali/Rappreżentant Għoli, Kap ta' Missjoni.

               (2)

               Fit-8 ta' Marzu 2005, il-Kumitat Politiku u ta' Sigurtà adotta d-Deċiżjoni EUJUST LEX 1/2005 (2) li taħtar lis-Sur Stephen WHITE bħala Kap ta' Missjoni tal-Missjoni Integrata ta' l-Istat tad-Dritt għall-Iraq, EUJUST LEX. Dik id-Deċiżjoni tiskadi fit-30 ta' Ġunju 2006.

               (3)

               Fit-12 ta' Ġunju 2006, il-Kunsill adotta l-Azzjoni Konġunta 2006/413/PESK, li testendi l-Missjoni Integrata ta' l-Istat tad-Dritt għall-Iraq, EUJUST LEX, għal perjodu ulterjuri ta' 18-il xahar.

               (4)

               Is-Segretarju Ġenerali/Rappreżentant Għoli ppropona l-estensjoni tal-mandat tas-Sur Stephen WHITE bħala Kap ta' Missjoni tal-Missjoni Integrata ta' l-Istat tad-Dritt għall-Iraq, EUJUST LEX, sat-tmiem tal-Missjoni.

               (5)

               Il-mandat tas-Sur Stephen WHITE bħala Kap ta' Missjoni tal-Missjoni Integrata ta' l-Istat tad-Dritt għall-Iraq, EUJUST LEX, għandu għalhekk jiġi estiż sat-tmiem tal-Missjoni,

         IDDEĊIEDA KIF ĠEJ:
   Artikolu 1
   Il-mandat tas-Sur Stephen WHITE bħala Kap ta' Missjoni tal-Missjoni Integrata ta' l-Unjoni Ewropea ta' l-Istat tad-Dritt għall-Iraq, EUJUST LEX, huwa b'dan estiż sat-tmiem tal-Missjoni.
   Artikolu 2
   Din id-Deċiżjoni għandha tibda jkollha effett fil-jum ta' l-adozzjoni tagħha.
   Hija għandha tapplika sat-tmiem tal-Missjoni Integrata ta' l-Unjoni Ewropea ta' l-Istat tad-Dritt għall-Iraq, EUJUST LEX.

      Magħmul fi Brussell, nhar it-13 ta’ Ġunju 2006.

            Għall-Kumitat Politiku u ta' Sigurtà

            Il-President

         J. KUGLITSCH

      (1)  ĠU L 62, 9.3.2005, p. 37. Azzjoni Konġunta kif emendata u estiża mill-Azzjoni tal-Kunsill 2006/413/PESK (ĠU L 163, 15.6.2006, p. 17)

      (2)  ĠU L 72, 18.3.2005, p. 29.


title: Id-Deċiżjoni tal-Kunsill tad-19 ta’ Lulju 1999 li temenda l-Pożizzjoni Komuni 96/184/CFSP dwar l-esportazzjoni ta’armi lill-Ex-Jugożlavja

text:
Avviż Legali Importanti

|

31999D0481

Official Journal L 188 , 21/07/1999 P. 0003 - 0003

		Id-Deċiżjoni tal-kunsilltad-19 ta’ Lulju 1999li temenda l-Pożizzjoni Komuni 96/184/CFSP dwar l-esportazzjoni ta’armi lill-Ex-Jugoslavja(1999/481/CFSP)IL-KUNSILL TA’ L-UNJONI EWROPEA,Wara li kkunsidra t-Trattat ta’ l-Unjoni Ewropea, partikolarment l-Artikolu 15 tiegħu,Billi:(1) Fis-26 ta’Frar 1996 il-Kunsill adotta l-Pożizzjoni Komuni 96/184/CFSP dwar l-esportazzjoni ta’ armi lill-Ex-Jugoslavja [1], emendata bid-Deċiżjoni tal-Kunsill 98/498/CFSP [2].(2) Din il-Pożizzjoni Komuni għandha tiġi aġġornata skond il-bidliet fil-preżenza tal-militari internazzjonali fil-Bosnija, partikolarment l-iskjarament tal-forzi Stabilitorji (SFOR).(3) Biex tiġi insegwita il-paċifikazzjoni u s-stabbilizzazzjoni fil-Bosnija u Herzegovina trasferimenti ta’ armi żgħar lill-pulizija m’għandhomx ikunu suġġetti għall-embargo,IDDEĊIEDA DAN LI ĠEJ:Artikolu 1Il-Pożizzjoni Komuni 96/184/CFSP hija hawnhekk emendata kif ġej:1. Il-Punt numru 2(i) għandu jiġi mibdul b’dan li ġej:"(i) waqt il-perjodu ta’ skjarament tas-SFOR, kif ukoll operazzjonijiet oħrajn inkluż l-IPTF, l-embargo tal-KE ta’l-armi, munizjonijiet u tagħmir militari [3] għandhu jitkompla lejn il-Bosnija u Herzegovina, il-Kroazja u r-Repubblika Federali tal-Jugoslavja.Trasferimenti ta’tagħmir għat-tneħħija ta’mini u trasferimenti ta’ armi żgħar lill-pulizija fil-Bosnija u Herzegovina mhumiex koperti minn dan l-embargo. L-Istati għandhom jinfurmaw lill-Kunsill dwar dawk it-trasferimenti;"2. Il-Punt numru 3 għandu jiġi mibdul b’dan li ġej:"3. Din il-Pożizzjoni Komuni għandha tiġi eżaminata mill-ġdid qabel it-tmiem ta’l-iskjarament tas-SFOR."Artikolu 2Din id-Deċiżjoni għandha tidħol fis-seħħ fid-data ta’ l-adozzjoni tagħha.Artikolu 3Din id-Deċiżjoni għandha tiġi ppubblikata fil-Ġurnal Ufficjali.Magħmula fi Brussell, fid-19 ta’ Lulju 1999.Għall-KunsillIl-PresidentT. Halonen[1] ĠU L 58, tas-7.3.1996, p. 1.[2] ĠU L 225, tat-12.8.1998, p. 1.[3] L-embargo msemmi hawn fuq ikopri armi li huma disinjati biex joqtlu u l-ammunizzjoni tagħhom, pjattaformi ta’l-armi, pjattaformi mhux ta’l-armi u tagħmir anċillari skond il-lista ta’l-embargo tal-KE tat-8 u tad-9 ta’Lulju 1991. L-embargo ikopri ukoll partijiet sper, tiswijiet, trasferimet ta’teknoloġija militari u kuntratti magħmulin qabel il-bidu ta’l-embargo.--------------------------------------------------


title: 2012/606/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/313

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010
   (2012/606/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Clean Sky għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Clean Sky għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta Clean Sky (3), u b’mod partikolari l-Artikolu 11(4) tiegħu,

               —

               wara li kkunsidra r-Regoli Finanzjarji tal-Impriża Konġunta Clean Sky, adottati b’Deċiżjoni tal-Bord Governattiv tagħha fis-7 ta’ Novembru 2008,

               —

               wara li kkunsidra l-Opinjoni Nru 2/2011 dwar ir-Regoli Finanzjarji tal-Impriża Konġunta Clean Sky, maħruġa mill-Qorti tal-Awdituri fit-8 ta’ Frar 2011,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0115/2012),

               1.

               Jagħti l-kwittanza lid-Direttur Eżekuttiv tal-Impriża Konġunta Clean Sky fir-rigward tal-implimentazzjoni tal-baġit tal-Impriża Konġunta għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta Clean Sky, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 8.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.
    ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/314

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-deċiżjoni dwar il-kwittanza fir-rigward tal-implimentazzjoni tal-baġit tal-Impriża Konġunta Clean Sky għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Clean Sky għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Clean Sky għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 — C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta Clean Sky (3), u b’mod partikolari l-Artikolu 11(4) tiegħu,

               —

               wara li kkunsidra r-Regoli Finanzjarji tal-Impriża Konġunta Clean Sky, adottati bid-deċiżjoni tal-Bord Governattiv tagħha fis-7 ta’ Novembru 2008,

               —

               wara li kkunsidra l-Opinjoni Nru 2/2011 dwar ir-Regoli Finanzjarji tal-Impriża Konġunta Clean Sky, maħruġa mill-Qorti tal-Awdituri fit-8 ta’ Frar 2011,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0115/2012),

               A.

               billi l-Impriża Konġunta Clean Sky (“l-Impriża Konġunta”) ġiet stabbilita f’Diċembru 2007 għal perjodu ta’ 10 snin biex taċċellera l-iżvilupp, il-validazzjoni u d-demonstrazzjoni ta’ teknoloġiji nodfa tat-trasport bl-ajru fl-Unjoni bil-għan li jibdew jintużaw mill-aktar fis possibbli,

               B.

               billi l-Impriża Konġunta bdiet taħdem awtonomament f’Novembru 2009,

               C.

               billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2010 huma affidabbli u li t-tranżazzjonijiet koperti bihom huma legali u regolari,

               D.

               billi l-kontribuzzjoni massima mill-Unjoni għall-Impriża Konġunta għall-10 snin hija EUR 800 000 000, somma li għandha titħallas mill-baġit tas-Seba’ Programm ta’ Qafas għar-Riċerka,

               E.

               billi għas-sena finanzjarja 2010 l-baġit tal-Impriża Konġunta kien jammonta għal EUR 168 553 053,

      Il-ġestjoni baġitarja u finanzjarja

               1.

               Jinnota li l-istruttura u l-preżentazzjoni tal-baġit tal-Impriża Konġunta għall-2010 la kienu skont ir-rekwiżiti tar-Regolament (KE) Nru 71/2008 li jistabbilha u lanqas skont ir-Regoli Finanzjarji tagħha; ingħata x’jifhem mill-Impriża Konġunta li l-istruttura u l-preżentazzjoni tal-baġit ġew adattati fil-baġit tal-2011; jistieden lill-Qorti tal-Awdituri biex tiżgura lill-awtorità ta’ kwittanza li l-istruttura u l-preżentazzjoni tal-baġit tal-Impriża Konġunta issa huma għalkollox konformi mar-Regolament (KE) Nru 71/2008 u r-Regoli Finanzjarji tagħha;

               2.

               Jagħraf li l-baġit finali tal-Impriża Konġunta kien jinkludi EUR 168 000 000 f’approprjazzjonijiet ta’ impenn u EUR 129 000 000 f’approprjazzjonijiet ta’ ħlas;

               3.

               Jenfasizza, mill-kontijiet finali, li filwaqt li r-rata ta’ utilizzazzjoni tal-Impriża Konġunta għall-approprjazzjonijiet ta’ impenn kienet 96 %, ir-rata tal-approprjazzjonijiet ta’ ħlas kienet biss 58 %; jinnota bi tħassib li dan jirrifletti d-dewmien sinifikanti fl-implimentazzjoni tal-attivitajiet meta mqabbel mal-pjan inizjali;

               4.

               Huwa mħasseb dwar ir-rata baxxa ta’ implimentazzjoni tal-baġit u jiddispjaċih li hemm bilanċ ta’ EUR 53 000 000 fi flus kontanti fi tmiem is-sena, somma li tirrappreżenta 41 % tal-approprjazzjonijiet ta’ ħlas disponibbli għall-2010;

      Is-sistemi ta’ kontroll intern

               5.

               Jinnota mill-Qorti tal-Awdituri li l-Impriża Konġunta għadha ma implimentatx għalkollox is-sistemi tagħha ta’ kontroll intern u ta’ informazzjoni finanzjarja matul l-2010, u li għad jeħtieġ isir aktar xogħol fuq il-proċeduri ta’ kontroll ex ante mħaddma għall-validazzjoni tal-klejms tal-ispejjeż; iħeġġeġ lill-Impriża Konġunta biex timplimenta l-miżuri meħtieġa sabiex tiffinalizzza s-sistemi tagħha ta’ kontroll intern u ta’ informazzjoni finanzjarja;

               6.

               Jagħraf mir-Rapport Annwali 2010 dwar l-Attività (RAA) li l-Impriża Konġunta ħolqot lista ta’ verifika għad-Dimostraturi tat-Teknoloġija Integrata biex itejbu l-kwalità tal-klejms tal-ispejjeż imressqa u jiċċaraw il-ħtiġijiet ta’ rappurtar għal ċerti aspetti tal-klejms;

               7.

               Jagħraf li l-Impriża Konġunta rrifjutat klejms tal-ispejjeż f’każijiet fejn membru jew assoċjat ma ppreżentax iċ-ċertifikat ta’ awditu meħtieġ skont it-termini ta’ referenza tal-ftehimiet tal-għoti; jinnota, b’mod partikolari, mill-Kontijiet Finali li, fl-2010, l-Impriża Konġunta vvalidat klejms tal-ispejjeż imressqa mill-Membri għat-twettiq ta’ proġetti fl-2008 u l-2009, u li l-valutazzjoni tal-eliġibbiltà ta’ ċerti spejjeż kellha r-riżultat li madwar 11 % tal-ispejjeż ġew rifjutati; jinnota b’sodisfazzjon li l-Impriża Konġunta rkuprat il-prefinanzjament li kien tħallas żejjed;

               8.

               Jinnota li l-Qorti tal-Awdituri ddikjarat li, hija u tivvalida l-klejms tal-ispejjeż, f’erba’ każijijet l-Impriża Konġunta ma qisitx eċċezzjonijiet inklużi fiċ-ċertifikati tal-awditu; jitlob għalhekk lill-Impriża Konġunta tqis dovutement l-eċċezzjonijiet inklużi fiċ-ċertifikati tal-awditu meta tkun qed tivvalida l-klejms tal-ispejjeż sottostanti;

               9.

               Jistabbilixxi mir-RAA li l-Impriża Konġunta żviluppat strateġija ta’ awditu ex post li ġiet adottata f’Diċembru 2010; jitlob lill-Impriża Konġunta biex tinforma lill-awtorità ta’ kwittanza dwar il-livell ta’ implimentazzjoni tal-istrateġija u dwar ir-riżultati milħuqa; jitlob lill-Qorti tal-Awdituri, barra minn hekk, biex tevalwa l-istrateġija u tinforma lill-awtorità ta’ kwittanza dwar il-konklużjonijiet tagħha;

               10.

               Jagħraf mir-RAA li l-Impriża Konġunta, flimkien mal-Impriża Konġunta tal-Inizjattiva tal-Mediċini Innovattivi u l-Impriża Konġunta taċ-Ċelloli tal-Fjuwil u l-Idroġenu, varat il-proċedura ta’ akkwist għal servizzi ta’ awditu ex post minn ditti esterni; jinnota li l-ewwel awditi ex post se jsiru fit-tieni tliet xhur tal-2011 wara l-iffirmar tal-kuntratti mal-offerenti magħżula;

               11.

               Jinnota li l-Qorti tal-Awdituri sabet li l-Impriża Konġunta għandha livell adegwat ta’ governanza u ta’ prattika tal-IT skont id-daqs u l-missjoni tagħha; jenfasizza, madankollu, li għadhom lura l-formalizzazzjoni tal-politiki u l-proċeduri fiċ-ċiklu tal-ippjanar strateġiku u l-monitoraġġ tal-IT, il-politiki u r-regoli tas-sigurtà, il-ġestjoni tar-riskji tal-IT u l-Pjan tal-Kontinwazzjoni tal-Attività u l-Pjan ta’ Rkupru; jistieden lill-Impriża Konġunta biex tagħmel tajjeb għas-sitwazzjoni u tipprovdi lill-awtorità ta’ kwittanza rapport aġġornat dwar dan;

               12.

               Jieħu nota li l-Uffiċjal tal-Kontabilità tal-Impriża Konġunta vvalida s-sistemi finanzjarji u ta’ kontabilità (ABAC u SAP); jinnota, madankollu, li l-proċessi ta’ attività sottostanti ma ġewx ivvalidati, b’mod partikolari s-sistema li tipprovdu informazzjoni finanzjarja dwar il-validazzjoni tal-klejms tal-ispejjeż; jistieden lill-Impriża Konġunta biex tagħmel tajjeb għas-sitwazzjoni u tipprovdi lill-awtorità ta’ kwittanza rapport aġġornat dwar dan;

               13.

               Jilqa’ l-fatt li l-Impriża Konġunta adottat pjan strateġiku komprensiv dwar il-verifika interna għall-perjodu 2010-2012; jiddispjaċih, madankollu, li wħud mill-proċessi ewlenin, bħalma huma l-validazzjoni tal-klejms tal-ispejjeż u l-awditi ex post, mhumiex maħsubin li jinbdew qabel l-2011;

      Is-Sejħa għal Proposti u n-Negozjati dwar il-Proġetti

               14.

               Jinnota mill-Impriża Konġunta li varat ħames Sejħiet fl-2010; jirrimarka li l-istatistika marbuta ma’ dawn is-Sejħiet, li kellha tkun inkluża fl-Anness 6, hija nieqsa mir-RAA; iħeġġeġ lill-Impriża Konġunta biex tippubblika din l-istatistika;

               15.

               Jagħraf mir-RAA li l-Impriża Konġunta fl-2010 stiednet lil tliet osservaturi differenti biex tiżgura t-trasparenza fil-proċess ta’ evalwazzjoni; jinnota mill-Impriża Konġunta li kull wieħed minnhom kellu aċċess sħiħ għall-istadji kollha tal-evalwazzjoni kif ukoll għal laqgħat ta’ kunsens;

               16.

               Jitlob lill-Impriża Konġunta tinforma lill-awtorità ta’ kwittanza dwar il-mekkaniżmi ta’ verifika li timplimenta biex tiżgura l-indipendenza sħiħa tal-esperti u l-osservaturi u b’hekk ittaffi r-riskji ta’ kunflitti ta’ interess tul l-evalwazzjoni tal-offerti mixħuta;

               17.

               Jenfasiżża li l-Impriża Konġunta fir-RAA tagħha semmiet li r-rapporti ta’ evalwazzjoni tal-osservaturi kienu disponibbli mis-sit tal-Internet tagħha; jiddispjaċih, madankollu, li dan mhuwiex il-każ, u għalhekk jitlob lill-Impriża Konġunta biex tippublika dawn ir-rapporti minnufih;

      Il-Protezzjoni tal-Proprjetà Intellettwali

               18.

               Jirrimarka li, sa tmiem l-2010, l-Impriża Konġunta kienet għadha ma kkompletatx il-proċeduri interni biex tissorvelja l-applikazzjoni tad-dispożizzjonijiet inklużi fil-ftehimiet dwar il-konsorzji u l-għoti rigward il-protezzjoni, l-użu u t-tixrid ta’ riżultati tar-riċerka;

      Il-Prestazzjoni

               19.

               Jinnota li l-ewwel evalwazzjoni interim tal-Kummissjoni dwar l-Impriża Konġunta saret fi tmiem l-2010; jagħraf li l-evalwazzjoni interim identifikat id-dgħufijiet li ġejjin:

                           —

                           il-kumulu ta’ dewmien sinifikanti, meta mqabbel mal-pjanijiet inizjali, minħabba diffikultajiet fl-istabbiliment tal-proċeduri u r-regoli interni tal-Impriża Konġunta, kif ukoll fil-bini tal-ekwipaġġi;

                           —

                           dewmien ta’ natura teknika identifikat mill-pjan ta’ ħidma “minn isfel ‘il fuq” f’Ġunju 2010;

                           —

                           in-nuqqas ta’ tħejjija, sew fil-livell amministrattiv kif ukoll f’dak tekniku, meta nbdiet l-Impriża Konġunta;

               20.

               Josserva li l-ewwel evalwazzjoi interim fasslet lista ta’ 34 rakkomandazzjoni lill-Impriża Konġunta u lista’ ta’ 8 rakkomandazzjonijiet lill-Bord ta’ Tmexxija tagħha; jitlob lill-Impriża Konġunta tinforma lill-awtorita ta’ kwittanza dwar il-miżuri mdaħħla wara r-riżultati ta’ din l-ewwel evalwazzjoni interim;

      L-Awditu Intern

               21.

               Jieħu nota li r-regoli finanzjarji tal-impriża Konġunta għadhom ma ġewx emendati biex jinkludu dispożizzjoni li tirreferi għas-setgħat tal-awditur intern tal-Kummissjoni rigward il-baġit ġenerali fl-intier tiegħu;

               22.

               Jinnota, madankollu, li l-Kummissjoni u l-Impriża Konġunta ħadu passi biex jiżguraw li jkunu definiti biċ-ċar ir-rwoli operazzjonali rispettivi tas-Servizz tal-Awditjar Intern tal-Kummissjoni u tal-funzjoni tal-awditjar intern tal-Impriża Konġunta.

      In-nuqqas ta’ ftehim ta’ Stat Ospitanti

               23.

               Itenni li l-Impriża Konġunta għandha tikkonkludi malajr ftehim ospitanti mal-Belġju dwar l-uffiċċji, il-privileġġi, l-immunitajiet u appoġġ ieħor li l-Belġju għandu jipprovdi lill-Impriża Konġunta kif jistipula r-Regolament (KE) Nru 71/2008 li jistabbiliha;. jieħu nota tat-tweġiba tal-Impriża Konġunta li abbozz tal-ftehim ta’ Stat Ospitanti tressaq għall-approvazzjoni tal-Gvern Belġjan.

      Kummenti orizzontali dwar l-Impriżi Konġunti

               24.

               Jenfasiżża li, sal-lum, il-Kummisjsoni stabbiliet seba’ Impriżi Konġunti skont l-Artikolu 187 tat-Trattat dwar il-Funzjonament tal-Unjoni Ewropea; jinnota li sitt Impriżi konġunti (IMI, ARTEMIS, ENIAC, CLEAN SKY, FCH u ITER-F4E) huma fl-arja ta’ riċerka koperta mid-DĠ RTD u INFSO, filwaqt li waħda għandha l-inkariku li tiżviluppa sistema ġdida tal-ġestjoni tat-traffiku tal-ajru (SESAR) fil-qasam tat-trasport, u li l-attivitajiet tagħha huma sorveljati mid-DĠ MOVE;

               25.

               Jinnota li r-riżorsi totali indikattivi meqjusa neċessarji għall-Impriżi Konġunti kemm idumu jeżistu jammontaw għal EUR 21 793 000 000;

               26.

               Jinnota li l-kontribuzzjoni totali tal-Unjoni meqjusa neċessarja għall-Impriżi Konġunti kemm idumu jeżistu tammonta għal EUR 11 489 000 000;

               27.

               Jinnota li, għas-sena finanzjarja 2010, il-kontribuzzjoni kumplessiva tal-Unjoni għall-baġit tal-Impriżi Konġunti laħqet EUR 505 000 000;

               28.

               Jitlob lill-Kummissjoni biex tagħti lill-awtorità ta’ kwittanza kull sena informazzjoni konsolidata dwar l-ammont totali tal-finanzjament annwali għal kull Impriża Konġunta li jkun sar mill-baġit ġenerali tal-Unjoni, biex tiżgura t-trasparenza u ċ-ċarezza dwar l-użu tal-fondi tal-Unjoni u biex terġa’ tikseb il-fiduċja taċ-ċittadini Ewropej li jħallsu t-taxxi;

               29.

               Jilqa’ l-inizjattiva tal-ARTEMIS li fir-RAA tagħha tinkludi informazzjoni dwar il-monitoraġġ u r-rieżami tal-proġetti li jinsabu għaddejjin; jemmen li din hija prattika li għandhom jimxu fuqha l-Impriżi Konġunti l-oħra;

               30.

               Ifakkar li l-Impriżi konġunti huma sħubijiet bejn il-pubbliku u l-privat u li, b’konsegwenza ta’ dan, l-interessi tas-settur pubbliku u ta’ dak privat huma magħġuna flimkien; huwa ta-fehma li, fiċ-ċirkustanzi, il-possibbiltà ta’ kunflitti ta’ interess m’għandhiex tiġi skartata, imma għandha tiġi indirizzata sewwa; jistieden għalhekk lill-Impriżi Konġunti jinfurmaw lill-awtorità ta’ kwittanza dwar il-mekkaniżmi ta’ verifika li hemm fl-istrutturi rispettivi tagħhom, biex ikun jista’ jkun hemm ġestjoni tajba u prevenzjoni ta’ kunflitti ta’ interessi;

               31.

               Jinnota li, bl-eċċezzjoni notevoli tal-Impriża Konġunta għall-Proġett ITER u l-Iżvilupp tal-Enerġija mill-Fużjoni, l-Impriżi Konġunti huma strutturi relattivament żgħar u ġeografikament ikkonċentrati; jemmen għalhekk li għandhom jiġmgħu r-riżorsi tagħhom kull fejn dan ikun possibbli;

               32.

               Jistieden lill-Qorti tal-Awdituri tipprovdi lill-awtorità ta’ kwittanza azzjonijiet ta’ segwitu għall-kummenti li għamlet għal kull waħda mill-Impriżi Konġunti fir-rapport rispettiv dwar il-kontijiet finali għas-sena finanzjarja 2011;

               33.

               Jistieden lill-Qorti tal-Awdituri biex, fi żmien raġonevoli, tipprovdirapport speċjali lill-Parlament dwar il-valur miżjud tal-istabbiliment tal-Impriżi Konġunti għat-twettiq effiċjenti tal-programmi ta’ riċerka, żvilupp teknoloġiku u dimostrazzjoni tal-Unjoni; jirrimarka wkoll li l-istess rapport għandu jinkludi valutazzjoni tal-effikaċja tal-istabbiliment tal-Impriżi Konġunti.

      (1)  ĠU C 368, 16.12.2011, p. 8.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.


title: 2014/682/UE: Deċiżjoni tal-Kunsill tal- 25 ta' Settembru 2014 li taħtar membru supplenti Bulgaru fil-Kumitat tar-Reġjuni

text:
               30.9.2014

               MT

               Il-Ġurnal Uffiċjali tal-Unjoni Ewropea

               L 284/47

         DEĊIŻJONI TAL-KUNSILL
   tal-25 ta' Settembru 2014
   li taħtar membru supplenti Bulgaru fil-Kumitat tar-Reġjuni

      (2014/682/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-GvernBulgaru,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fl-10 ta' Lulju 2012, permezz tad-Deċiżjoni tal-Kunsill 2012/403/UE (3) is-Sinjura Kornelia MARINOVA nħatret membru supplenti sal-25 ta' Jannar 2015.

               (2)

               Konsegwentement għat-tmiem tal-mandat tas-Sinjura Kornelia MARINOVA sar vakanti siġġu ta' membru supplenti fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huwa b'dan maħtur bħala membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Is-Sinjura Madlena BOYADZHIEVA, Chair of the Municipal Council of the Municipality of Teteven.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-25 ta' Settembru 2014.

            Għall-Kunsill

            Il-President

         F. GUIDI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.

      (3)  Deċiżjoni tal-Kunsill 2012/403/UE tal-10 ta' Lulju 2012 li taħtar sitt membri Bulgari u tmien membri supplenti Bulgari tal-Kumitat tar-Reġjuni (ĠU L 188, 18.7.2012, p. 16).


title: 2014/816/UE: Deċiżjoni tal-Parlament Ewropew u tal-Kunsill tat- 22 ta' Ottubru 2014 dwar il-mobilizzazzjoni tal-Fond Ewropew ta' Aġġustament għall-Globalizzazzjoni f'konformità mal-punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (talba EGF/2014/004 ES/Comunidad Valenciana — metal minn Spanja)

text:
               20.11.2014

               MT

               Il-Ġurnal Uffiċjali tal-Unjoni Ewropea

               L 333/19

         DEĊIŻJONI TAL-PARLAMENT EWROPEW U TAL-KUNSILL
   tat-22 ta' Ottubru 2014
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni f'konformità mal-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (talba EGF/2014/004 ES/Comunidad Valenciana — metal minn Spanja)

      (2014/816/UE)

   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (2), u b'mod partikolari l-Artikolu 12 tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (3), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) ġie stabbilit sabiex jipprovdi appoġġ għal ħaddiema li jkunu ngħataw is-sensja u lil persuni li jaħdmu għal rashom li l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009 tal-Parlament Ewropew u tal-Kunsill (4), jew b'riżultat ta' kriżi ekonomika u finanzjarja globali ġdida, u sabiex jassistihom fl-integrazzjoni mill-ġdid tagħhom fis-suq tax-xogħol.

               (2)

               Il-FEG m'għandux jaqbeż l-ammont massimu annwali ta' EUR 150 miljun (prezzijiet tal-2011), kif stipulat fl-Artikolu 12 tar-Regolament (UE, Euratom) Nru 1311/2013.

               (3)

               Spanja ressqet applikazzjoni għall-mobilizzazzjoni tal-FEG, fir-rigward tas-sensji f'142 intrapriża li joperaw fit-taqsima 25 tan-NACE Reviżjoni 2 (Manifattura ta' prodotti tal-metall iffabbrikat) fir-reġjun tal-livell NUTS 2 ta' Comunidad Valenciana (ES52) fil-25 ta' Marzu 2014 u ssupplimentatha b'informazzjoni addizzjonali skont l-Artikolu 8(3) tar-Regolament (UE) Nru 1309/2013. Din l-applikazzjoni hija konformi mar-rekwiżiti biex tiġi determinata kontribuzzjoni finanzjarji mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja ta' EUR 1 019 184 għall-applikazzjoni mressqa minn Spanja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 1 019 184 f'approprjazzjonijiet ta' impenn u ta' pagament.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, it-22 ta' Ottubru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU L 347, 20.12.2013, p. 855.

      (2)  ĠU L 347, 20.12.2013, p. 884.

      (3)  ĠU C 373, 20.12.2013, p. 1.

      (4)  ĠU L 167, 29.6.2009, p. 26.


title: Deċiżjoni tal-Kunsill (UE) 2016/1001 tal-20 ta' Ġunju 2016 dwar il-pożizzjoni li għandha tiġi adottata f'isem l-Unjoni Ewropea fil-Kunsill ta' Assoċjazzjoni UE-Amerika Ċentrali fir-rigward ta' Noti Spjegattivi għall-Artikolu 15 tal-Anness II mal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra

text:
               22.6.2016

               MT

               Il-Ġurnal Uffiċjali tal-Unjoni Ewropea

               L 164/15

         DEĊIŻJONI TAL-KUNSILL (UE) 2016/1001
   tal-20 ta' Ġunju 2016
   dwar il-pożizzjoni li għandha tiġi adottata f'isem l-Unjoni Ewropea fil-Kunsill ta' Assoċjazzjoni UE-Amerika Ċentrali fir-rigward ta' Noti Spjegattivi għall-Artikolu 15 tal-Anness II mal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) tiegħu, flimkien mal-Artikolu 218(9) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Il-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (1) (il-“Ftehim”), ġie inizjalat fit-22 ta' Marzu 2011 u ġie ffirmat fid-29 ta' Ġunju 2012. Skont l-Artikolu 353(4) tal-Ftehim, il-Parti IV tiegħu ilha tiġi applikata b'mod provviżorju mill-1 ta' Awwissu 2013 'l hawn bejn l-Unjoni, in-Nikaragwa, il-Honduras u l-Panama, mill-1 ta' Ottubru 2013 'l hawn bejn dawk il-Partijiet u El Salvador u l-Costa Rica, u mill-1 ta' Diċembru 2013 'l hawn bejn l-Unjoni, in-Nikaragwa, il-Honduras, il-Panama, El Salvador u l-Costa Rica, minn naħa waħda, u l-Gwatemala, min-naħa l-oħra.

               (2)

               L-Artikolu 37 tal-Anness II mal-Ftehim jipprevedi li l-Partijiet għall-Ftehim għandhom jaqblu fis-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini, stabbilit skont l-Artikolu 123 tal-Ftehim (is-“Sottokumitat”), dwar “Noti Spjegattivi” fir-rigward tal-interpretazzjoni, l-applikazzjoni u l-amministrazzjoni tal-Anness II u jirrakkomandaw l-approvazzjoni tagħhom mill-Kunsill ta' Assoċjazzjoni.

               (3)

               Is-Sottokumitat iltaqa' fl-1 u fit-2 ta' Ġunju 2015 u ntlaħaq qbil dwar in-Noti Spjegattivi għall-Artikolu 15 tal-Anness II mal-Ftehim dwar il-mili u l-istampar ta' ċertifikat tal-moviment EUR.1 (in-“Noti Spjegattivi”).

               (4)

               Minħabba li ċ-ċertifikat tal-moviment EUR.1 mogħti fl-Appendiċi 3 tal-Anness II mal-Ftehim huwa biss mudell, jista' jkun hemm differenzi żgħar fil-forom stampati minn awtoritajiet differenti. Sabiex jiġi żgurat li tali differenzi ma joħolqux diffikultajiet relattivament għall-aċċettazzjoni ta' ċertifikati tal-moviment EUR.1 u sabiex tiġi żgurata interpretazzjoni armonizzata min-naħa tal-awtoritajiet pubbliċi kompetenti tal-Partijiet, għandha tingħata gwida dwar il-kontenut u l-istampar taċ-ċertifikat tal-moviment EUR.1. Il-pożizzjoni li għandha tiġi adottata f'isem l-Unjoni fil-Kunsill ta' Assoċazzjoni għandha tkun ibbażata fuq l-abbozz ta' Deċiżjoni mehmuż,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni fil-Kunsill ta' Assoċjazzjoni dwar in-Noti Spjegattivi għall-Artikolu 15 tal-Anness II mal-Ftehim, dwar iċ-ċertifikati tal-moviment EUR.1, għandha tkun ibbażata fuq l-abbozz ta' Deċiżjoni tal-Kunsill ta' Assoċjazzjoni mehmuż ma' din id-Deċiżjoni.
   2.   Ir-rappreżentanti tal-Unjoni fil-Kunsill ta' Assoċjazzjoni jistgħu jaqblu dwar korrezzjonijiet tekniċi minuri fl-abbozz tad-Deċiżjoni tal-Kunsill ta' Assoċjazzjoni mingħajr ma tittieħed deċiżjoni oħra dwar dan min-naħa tal-Kunsill.
   Artikolu 2
   Id-Deċiżjoni tal-Kunsill ta' Assoċjazzjoni għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta' Ġunju 2016.

            Għall-Kunsill

            Il-President

         F. MOGHERINI

      (1)  ĠU L 346, 15.12.2012, p. 3.

      ABBOZZ
      DEĊIŻJONI Nru XX/2016 TAL-KUNSILL TA' ASSOĊJAZZJONI UE-AMERIKA ĊENTRALI
      ta'
      li tintroduċi Noti Spjegattivi għall-Artikolu 15 tal-Anness II (dwar id-definizzjoni tal-kunċett ta' “prodotti tal-oriġini” u metodi ta' kooperazzjoni amministrattiva) mal-Ftehim, fir-rigward taċ-Ċertifikat tal-Moviment EUR.1
      IL-KUNSILL TA' ASSOĊJAZZJONI UE-AMERIKA ĊENTRALI,
      Wara li kkunsidra l-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (minn hawn 'il quddiem imsejjaħ “il-Ftehim”), u b'mod partikolari l-Artikolu 37 tal-Anness II tiegħu,
      Billi:

                  (1)

                  L-Anness II mal-Ftehim jikkonċerna d-definizzjoni tal-kunċett ta' “prodotti tal-oriġini” u l-metodi tal-kooperazzjoni amministrattiva.

                  (2)

                  Skont l-Artikolu 37 tal-Anness II mal-Ftehim, il-Partijiet għandhom jaqblu dwar Noti Spjegattivi fir-rigward tal-interpretazzjoni, l-applikazzjoni u l-amministrazzjoni tal-Anness II fis-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini u jirrakkomandaw l-approvazzjoni tagħhom mill-Kunsill ta' Assoċjazzjoni.

                  (3)

                  Minħabba li ċ-ċertifikat tal-moviment EUR.1 mogħti fl-Appendiċi 3 tal-Anness II mal-Ftehim huwa biss mudell, jista' jkun hemm differenzi żgħar fil-forom stampati mill-awtoritajiet differenti. Għandu jiġi ċċarat li tali differenzi ma għandhomx iwasslu biex iċ-ċertifikati jiġu miċħuda.

                  (4)

                  Barra minn hekk, sabiex jiġi żgurat li tali differenzi żgħar ma joħolqux diffikultajiet relattivament għall-aċċettazzjoni taċ-ċertifikati tal-moviment EUR.1, u sabiex tiġi żgurata interpretazzjoni armonizzata min-naħa tal-awtoritajiet pubbliċi kompetenti tal-Partijiet, għandha tingħata gwida dwar il-kontenut meħtieġ taċ-ċertifikat tal-moviment EUR.1,

            ADOTTA DIN ID-DEĊIŻJONI:
      Artikolu Uniku
      In-Noti Spjegattivi fir-rigward taċ-Ċertifikat tal-Moviment EUR.1 għall-Anness II (dwar id-definizzjoni tal-kunċett ta' “prodotti tal-oriġini” u metodi ta' kooperazzjoni amministrattiva) mal-Ftehim mogħtija fl-Anness ta' din id-Deċiżjoni huma approvati.
      Din id-Deċiżjoni tidħol fis-seħħ fil-jum wara dak tal-adozzjoni tagħha.

         Magħmul fi …,

               Għall-Kunsill ta' Assoċjazzjoni,

               Għall-Parti CA,

               Għall-Parti tal-UE,

      ANNESS

         NOTI SPJEGATTIVI

         L-Artikolu 15 — Iċ-ċertifikat ta' moviment EUR.l: forom u struzzjonijiet għall-mili

         In-numru tas-serje taċ-ċertifikat EUR.l

      Fuq iċ-ċertifikat tal-moviment EUR.l irid ikun hemm numru tas-serje sabiex tiġi ffaċilitata l-identifikazzjoni. Normalment in-numru tas-serje jkun magħmul minn ittri u numri.

         Forom taċ-ċertifikat tal-moviment EUR.1

      Iċ-ċertifikati tal-moviment EUR.1 li jkollhom kliem differenti mill-mudell mogħti fl-Appendiċi 3 (Mudelli taċ-ċertifikat ta' moviment EUR.1 u tal-applikazzjoni għal ċertifikat ta' moviment EUR.1) tal-Anness II (dwar id-definizzjoni tal-kunċett ta' “prodotti tal-oriġini” u metodi ta' kooperazzjoni amministrattiva) mal-Ftehim, skont l-awtorità pubblika kompetenti li tkun ħarġithom, jistgħu jiġu aċċettati bħala prova tal-oriġini jekk:

                  (a)

                  il-varjazzjonijiet ma jibdlux l-informazzjoni meħtieġa f'kull kaxxa; u

                  (b)

                  l-awtoritajiet pubbliċi kompetenti tal-Partijiet ikunu taw il-mudelli differenti taċ-ċertifikat lil xulxin permezz tal-Kummissjoni Ewropea u jkunu għarrfu lill-Koordinaturi tal-Parti IV ta' dan il-Ftehim b'dan.

         Il-kaxxa numru 1: L-esportatur

      Għandhom jingħataw id-dettalji kollha tal-esportatur tal-merkanzija (l-isem, l-indirizz attwali sħiħ u l-pajjiż minn fejn ġej il-prodott esportat).

         Il-kaxxa numru 2: Iċ-ċertifikat użat fil-kummerċ preferenzjali bejn

      Għal dan il-għan, speċifika:
      l-Amerika Ċentrali; l-Unjoni Ewropea jew l-UE (1); Ceuta; Melilla; Andorra jew AD; San Marino jew SM.

         Il-kaxxa numru 3: Id-destinatarju

      Din il-kaxxa mhux bilfors trid timtela. Jekk timtela, iridu jingħataw id-dettalji tad-destinatarju: l-isem, l-indirizz attwali sħiħ u l-pajjiż destinatarju tal-merkanzija.

         Il-kaxxa numru 4: Il-pajjiż, il-grupp ta' pajjiżi jew it-territorju li minnu jitqies li oriġinaw il-prodotti

      Speċifika l-pajjiż, il-grupp ta' pajjiżi jew it-territorju ta' oriġini tal-merkanzija:
      l-Amerika Ċentrali; l-Unjoni Ewropea jew l-UE (1); Ceuta; Melilla; Andorra jew AD; San Marino jew SM.

         Il-kaxxa numru 5: Il-pajjiż, il-grupp ta' pajjiżi jew it-territorju destinatarju

      Speċifika l-pajjiż, il-grupp ta' pajjiżi jew it-territorju tal-Parti li tkun qed timporta l-prodotti li fih ikunu se jintbagħtu l-prodotti:
      l-Amerika Ċentrali; l-Unjoni Ewropea jew l-UE (1); Ceuta; Melilla; Andorra jew AD; San Marino jew SM.

         Il-kaxxa numru 6: Dettalji dwar it-trasport

      Din il-kaxxa mhux bilfors trid timtela. Jekk timtela, iridu jiġu indikati l-mezz tat-trasport u n-numru tal-polza ta' kargu jew tal-polza tal-vjeġġ bl-ajru flimkien mal-ismijiet tal-kumpaniji rispettivi tat-trasport.

         Il-kaxxa numru 7: Kummenti

      Din il-kaxxa għandha timtela:

                  1.

                  F'każ ta' ċertifikat maħruġ wara l-esportazzjoni tal-merkanzija skont l-Artikolu 16 tal-Anness II mal-Ftehim — f'dan il-każ għandu jiġi indikat dan li ġej f'din il-kaxxa b'waħda mil-lingwi stabbiliti fil-Ftehim: “MAĦRUĠ RETROSPETTIVAMENT”. Barra minn hekk, fil-każ stabbilit skont l-Artikolu 16.1(b) tal-Anness II, in-numru taċ-ċertifikat tal-moviment EURI li ma jkunx ġie aċċettat waqt l-importazzjoni għal raġunijiet tekniċi, jiġi indikat f'din il-kaxxa: “EUR.1 Nruo….”;

                  2.

                  F'każ ta' ċertifikat duplikat maħruġ skont l-Artikolu 17 tal-Anness II — f'dan il-każ għandu jiġi indikat dan li ġej f'din il-kaxxa b'waħda mil-lingwi stabbiliti fil-Ftehim: “DUPLIKAT” u d-data tal-ħruġ taċ-ċertifikat oriġinali tal-moviment EUR.l;

                  3.

                  F'każ ta' kumulazzjoni tal-oriġini mal-Bolivja, mal-Kolombja, mal-Ekwador, mal-Perù jew mal-Venezwela — f'dan il-każ għandu jiġi indikat dan li ġej f'din il-kaxxa: “kumulazzjoni ma' (isem il-pajjiż)”, skont l-Artikolu 3 tal-Anness II;

                  4.

                  F'każ li prodott ikun kopert minn regola tal-oriġini li tkun suġġetta għall-kwoti — f'dan il-każ għandu jiġi indikat dan li ġej f'din il-kaxxa: “Prodott li joriġina skont l-Appendiċi 2 A tal-Anness II (dwar id-definizzjoni tal-kunċett ta' “prodotti tal-oriġini” u metodi ta' kooperazzjoni amministrattiva)”;

                  5.

                  F'każijiet oħrajn fejn jitqies li huwa utli li tiġi ċċarata l-informazzjoni mogħtija fiċ-ċertifikat tal-moviment EUR.1.

         Il-kaxxa numru 8: In-numru tal-oġġett; il-marki u n-numri; in-numru u t-tip ta' pakketti; id-deskrizzjoni tal-merkanzija

      Iddeskrivi l-merkanzija skont id-deskrizzjoni mogħtija fuq il-fattura (in-numru tal-ordni jew tal-oġġett; il-marki u n-numri; in-numru u t-tip ta' pakketti — palits, kaxxi, basktijiet, rollijiet, btieti, xkejjer, eċċ.). Tista' tingħata deskrizzjoni ġenerali tal-merkanzija sakemm din tkun marbuta mad-deskrizzjoni speċifika mogħtija fuq il-fattura u sakemm ikun hemm rabta ċara bejn id-dokument tal-importazzjoni u ċ-ċertifikat tal-moviment EUR.l. F'dan il-każ, in-numru tal-fattura għandu jiġi indikat f'din il-kaxxa. F'kull każ, il-klassifikazzjoni tariffarja għandha tiġi indikata tal-inqas fil-livell tat-titlu tas-Sistema Armonizzata (il-kodiċi ta' erba' ċifri).
      Jekk il-merkanzija ma tkunx ippakkjata, indika l-għadd ta' oġġetti jew ikteb “bl-ingrossa” kif xieraq.
      Qabel id-deskrizzjoni tal-merkanzija għandu jingħata n-numru tal-ordni jew tal-oġġetti, mingħajr ma jitħallew linji vojta jew spazji, u ma għandux ikun hemm spazji vojta bejn il-prodotti speċifikati fiċ-ċertifikat. Meta l-kaxxa ma timtelhiex kompletament, għandha tinġibed linja orizzontali taħt l-aħhar linja tad-deskrizzjoni, u l-ispazju vojt għandu jinqata' b'tali mod li ma tkunx tista' tiżdied iktar informazzjoni wara.

         Il-kaxxa numru 9: Il-massa grossa (f'kilogrammi) jew kejl ieħor (f'litri, f'metri kubi, eċċ.)

      Speċifika l-massa grossa (f'kilogrammi) jew il-kejl l-ieħor (f'litri, f'metri kubi, eċċ.) tal-prodotti kollha mniżżlin fil-kaxxa 8 jew agħti din l-informazzjoni b'mod separat għal kull oġġett (skont it-titlu tas-Sistema Armonizzata tiegħu).

         Il-kaxxa numru 10: Il-fatturi

      Din il-kaxxa mhux bilfors trid timtela. Jekk timtela, indika d-data u n-numru tal-fatturi.

         Il-kaxxa numru 11: L-approvazzjoni tal-awtoritajiet doganali jew tal-awtoritajiet pubbliċi kompetenti

      Din il-kaxxa għandha tintuża biss mill-awtoritajiet doganali jew mill-awtoritajiet pubbliċi kompetenti li joħorġu ċ-ċertifikat, skont kif ikun xieraq f'kull pajjiż.

         Il-kaxxa numru 12: Id-dikjarazzjoni tal-esportatur

      Din il-kaxxa għandha tintuża biss mill-esportatur jew mir-rappreżentant awtorizzat tiegħu. Fiha għandhom jingħataw id-data meta nħareġ iċ-ċertifikat u l-post fejn ikun inħareġ u din għandha tiġi ffirmata mill-esportatur jew mir-rappreżentant awtorizzat tiegħu.
      L-esportatur jew ir-rappreżentant awtorizzat tiegħu jistgħu jiffirmaw iċ-ċertifikat EUR.1 fiżikament jew Parti minnhom tista' tippermettilhom jiffirmawh b'mod diġitali.

         Il-kaxxa numru 13: It-talba għal verifika u l-kaxxa numru 14: Ir-riżultat tal-verifika:

      Dawn il-kaxxi għandhom jintużaw biss mill-awtoritajiet doganali jew mill-awtoritajiet pubbliċi kompetenti ta' kull pajjiż, skont kif ikun xieraq, għall-finijiet tal-verifika.

         (1)  Ara l-“Anness maċ-Ċertifikat tal-Moviment EUR.l — Struzzjonijiet għall-mili”.

      ANNESS MAĊ-ĊERTIFIKAT TAL-MOVIMENT EUR.L — STRUZZJONIJIET GĦALL-MILI

         TERMINI LI JIRREFERU B'MOD ĊAR GĦALL-UNJONI

                  Lingwa

                  UE

                  Unjoni Ewropea (UE)

                  BG

                  EC

                  Европейски съюз (ЕС)

                  CS

                  EU

                  Evropská unie

                  DA

                  EU

                  Den Europæiske Union

                  DE

                  EU

                  Europäische Union

                  EL

                  EE

                  Ευρωπαϊκή Ένωση

                  EN

                  EU

                  European Union

                  ES

                  UE

                  Unión Europea

                  ET

                  EL

                  Euroopa Liit

                  FI

                  EU

                  Euroopan unioni

                  FR

                  UE

                  Union européenne

                  HR

                  EU

                  Europska unija

                  HU

                  EU

                  Európai Unió

                  IT

                  UE

                  Unione europea

                  LT

                  ES

                  Europos Sąjunga

                  LV

                  ES

                  Eiropas Savienība

                  MT

                  UE

                  Unjoni Ewropea

                  NL

                  EU

                  Europese Unie

                  PL

                  UE

                  Unia Europejska

                  PT

                  UE

                  União Europeia

                  RO

                  UE

                  Uniunea Europeană

                  SK

                  EÚ

                  Európska únia

                  SL

                  EU

                  Evropska unija

                  SV

                  EU

                  Europeiska unionen